There will be complete lockdown on June 15th in India.
विश्\u200dवास न्\u200dयूज ने जब जांच की तो पता चला कि जी न्\u200dयूज ने तो ऐसी कोई खबर चलाई ही नहीं। किसी ने जी न्\u200dयूज की ब्रेकिंग प्\u200dलेट का इस्\u200dतेमाल करते हुए यह फर्जी खबर बनाकर ग्राफिक को वायरल कर दिया। 10 जून 2020 तक लॉकडाउन को लेकर ऐसी कोई खबर सार्वजनिक रूप से मौजूद नहीं थी, जिसका दावा वायरल पोस्\u200dट में किया गया।, फेसबुक यूजर Gayas Ahamad ने 9 जून को एक ग्राफिक को अपलोड करते हुए लिखा : ‘पन्द्रह जून के बाद फिर से हो सकता है सम्पूर्ण लॉकडॉउन गृह मंत्रालय ने दिये संकेत ट्रेन और हवाई सफर पे लगेगा ब्रेक।’, विश्\u200dवास न्\u200dयूज ने सबसे पहले वायरल पोस्\u200dट के कंटेंट को गूगल में सर्च किया। हमें कहीं भी एक भी ऐसी खबर नहीं मिली, जो वायरल पोस्\u200dट के दावे से मिलती हो।, जांच के दौरान हमें जी न्\u200dयूज की वेबसाइट zeenews.india.com पर ही एक खबर मिली। इसमें वायरल पोस्\u200dट के बारे में जानकारी देते हुए बताया गया कि जी न्\u200dयूज को बदनाम करने के लिए लॉकडाउन को लेकर चैनल के नाम से एक फर्जी पोस्\u200dट वायरल हो रही है। खबर में बताया गया कि जी न्\u200dयूज ने अपने चैनल पर ऐसी कोई खबर न दिखाई है और न ही ऐसी कोई ब्रेकिंग न्\u200dयूज चलाई है। टीवी स्\u200dक्रीन की ये फोटो पूरी तरह फेक है। पूरी खबर को आप यहां पढ़ सकते हैं।, इसके बाद विश्\u200dवास न्\u200dयूज ने चैनल के मुख्\u200dय संपादक सुधीर चौधरी से संपर्क किया। उन्\u200dहें वायरल पोस्\u200dट दिखाते हुए सच्\u200dचाई पूछी तो उन्\u200dहोंने बताया कि यह फर्जी है। हमने ऐसी कोई खबर प्रसारित नहीं की है।, पड़ताल के अंतिम चरण में हमने फर्जी खबर को फैलाने वाले फेसबुक यूजर के अकाउंट की जांच की। फेसबुक यूजर Gayas Ahamad की सोशल स्\u200dकैनिंग से हमें पता चला कि यूजर यूपी के रायबरेली का रहने वाला है। इसके अकाउंट पर वायरल कंटेंट की भरमार है।, , निष्कर्ष:\r\n\r\n \r\nविश्\u200dवास न्\u200dयूज की जांच में जी न्\u200dयूज के नाम से वायरल ग्राफिक फर्जी निकला। जी न्\u200dयूज की ओर से लॉकडाउन को लेकर यह ग्राफिक प्रसारित नहीं किया गया।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
News about Lockdown After 15 June in India is Fake, Zee News never claimed again complete lockdown News after 15th June